অ্যান্টিবডি
বি-কোষগুলি অভিযোজনশীল অনাক্রম্যতন্ত্রের অংশ। বি-কোষ এবং অ্যান্টিবডি বা প্রতিবস্তুগুলি একত্রে অনাক্রম্যতা বা রোগ প্রতিরোধের সবচেয়ে গুরুত্বপূর্ণ কাজগুলির একটি সম্পাদন করে থাকে: তারা দেহে অনুপ্রবেশকারী কোনও প্রতি-উদ্দীপককে শনাক্ত করে ও বিপুল সংখ্যক প্রতিরক্ষামূলক প্রোটিন উৎপাদন করে। প্রতিবস্তুগুলির ভৌত রূপ দুই ধরনের হয়। রক্তে দ্রাব্য প্রতিবস্তুগুলি বি-কোষ থেকে ক্ষরিত হয়ে রক্ত ও কলারসের মাধ্যমে দেহের সর্বত্র চষে বেড়িয়ে ঐ প্রতি-উদ্দীপকটির সমস্ত চিহ্ন দেহ থেকে মুছে ফেলে।
হস্তপ্রাধান্য এবং যৌন অভিমুখিতা
ব্ল্যানচার্ড জন্মসুত্রে ভ্রার্তৃসম্পর্কিত প্রভাব এবং হস্তমুখিতার মধ্যে সম্পর্ককে ব্যাখ্যা করতে গিয়ে একটি প্রকল্প প্রস্তাবনা করেছেন। তার মতে মা, প্রত্যেক গর্ভাধানের সময় পুরুষ এন্টিজেনের বিপক্ষে পুর্বের তুলনায় বেশি প্রতিরক্ষা ব্যবস্থা তৈরী করেন এবং এভাবেই অধিক সংখ্যক পুরুষ-বিরোধী ("anti-male") এন্টিবডি তৈরী হয়। তিনি দুইটি সম্ভাবনা প্রস্তাব করেছেন, একটি হলো যেসব ফিটাস ডানহাতি নয়, তারা এই সব এন্টিবডির বিপক্ষে কম সংবেদনশীল এবং অন্যটি হলো; যদি ফিটাস বাঁহাতি হয়, মা কিছু কারণে এন্টিবডিগুলো উৎপন্ন করেন না।